钦定古今图书集成/明伦汇编/氏族典/第396卷 > 李坚
## 钦定古今图书集成/明伦汇编/氏族典/第396卷 > 李坚

按《明外史大名公主传》：“大名公主下嫁李坚。坚，武陟
人。父英，洪武初为骁骑右卫指挥佥事，阵没，赠指挥
使。坚有才勇，既尚主，掌前军都督府事。建文初，以左
副将军从北伐，及燕师战，胜负略相当，封滦城侯，予
世券。最后战滹沱河，燕卒薛禄刺坚堕马，械送北平，
道卒。子庄嗣侯。成祖即位，主惧祸，纳诰券。庄在南京”
师事刘溥，放浪诗酒，以寿终。